Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 4 Pv 484/13/1102	Bratislava II, 2.10.2013
EEČ : 2-9-191-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 12.06.2013, v čase o 20.50 hod., v Bratislave, XXXXX, bol kontrolovaný hliadkou XXXXX, a pri kontrole bolo zistené, že neoprávnene prechovával 1 ks cigarety s obsahom zelenej sušenej rastliny, o ktorej sa vyjadril, že sa jedná o marihuanu, pričom znalcom XXXXX bolo zistené, že uvedená cigareta obsahovala sušený rastlinný materiál vykazujúci morfologické znaky rastlinného rodu Cannabis (konope) a morfologické znaky rastlín rodu Nicotiana (tabaku) s hmotnosťou 54 mg, v ktorom bola zistená prítomnosť tetrahydrokanabinolu (THC) – hlavnej účinnej látky konope v množstve 5 mg, čo zodpovedá 1 obvykle jednorazovej dávke drogy s nízkym obsahom drogy, pričom rastliny rodu Cannabis sú zaradené v zmysle zákona NR SR č. 139/1998 Z. z. o omamných látkach a psychotropných látkach a prípravkoch v znení neskorších predpisov do I. skupiny omamných látok a tetrahydrokanabinol (THC) je v zmysle tohto zákona zaradený do I. skupiny psychotropných látok,

Podľa §216 odsek 2 Trestného poriadku je určená obvinenému skúšobná doba v trvaní 18 mesiacov.
Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	zákaz požívania omamných a psychotropných látok
Odôvodnenie:

     	Uznesením policajta XXXXX bolo dňa 12.06.2013 pod ČVS: OXXXXX podľa § 199 ods. 1 Trestného poriadku začaté trestné stíhanie pre prečin nedovolenej výroby omamných a psychotropných látok, jedov alebo prekurzorov ich držania a obchodovania s nimi  podľa § 171 ods. 1 Trestného zákona a následne dňa 20.08.2013 uznesením vydaným podľa § 206 ods. 1 Trestného poriadku vznesené obvinenie XXXXX pre prečin nedovolenej výroby omamných a psychotropných látok, jedov alebo prekurzorov ich držania a obchodovania s nimi  podľa § 171 ods. 1 Trestného zákona na tom skutkovom základe, že 

obvinený XXXXX dňa 12.06.2013 v čase o 20.50 hod., v Bratislave XXXXX počas kontroly hliadkou XXXXX vydal 1 ks cigarety s obsahom zelenej sušenej rastliny, o ktorej sa vyjadril, že sa jedná o marihuanu, pričom bolo znalcom KEÚ Bratislava, že vydaná cigareta obsahovala sušený rastlinný materiál vykazujúci morfologické znaky rastlinného rodu Cannabis (konope) a morfologické znaky rastlín rodu Nicotiana (tabaku) s hmotnosťou 54 mg, v ktorom zistil prítomnosť tetrahydrokanabinolu (THC) - hlavnej účinnej látky konope v množstve 5 mg, čo zodpovedá 1 obvykle jednorazovej dávke drogy s nízkym obsahom drogy, ktorá podlieha ustanoveniam zákona Národnej rady Slovenskej republiky č. 139/98 Z. z. o omamných látkach, psychotropných látkach a prípravkoch v znení neskorších predpisov a je zaradená do I. skupiny psychotropných látok.

	Obvinený XXXXX je dôvodne podozrivý zo spáchania, prečinu nedovolenej výroby omamných a psychotropných látok, jedov alebo prekurzorov ich držania a obchodovania s nimi  podľa § 171 ods. 1 Trestného zákona, za ktorý tento zákon v osobitnej časti ukladá trest odňatia slobody, ktorého horná hranica neprevyšuje päť rokov.

	Obvinený  XXXXX priznal sa k spáchaniu skutku, za ktorý je trestne stíhaný, svoje konanie oľutoval. Zároveň súhlasil s podmienečným zastavením trestného stíhania. 

    	Spáchanie skutku obvineným je preukázané aj výpoveďou svedkov - policajtov, ktorí obvineného v inkriminovaný deň kontrolovali a uviedli, že im dobrovoľne vydal 1 ks cigarety obsahujúce drogu. Skutok je ďalej preukázaný aj zápisnicou o zadržaní a obmedzení osobnej slobody podozrivej osoby, znaleckým posudkom XXXXX, zápisnicou o vydaní veci a ostatným na vec sa vzťahujúcim spisovým materiálom.

	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Prečinu nedovolenej výroby omamných a psychotropných látok, jedov alebo prekurzorov ich držania a obchodovania s nimi  podľa § 171 ods. 1 Trestného zákona sa dopustí ten kto neoprávnene prechováva pre vlastnú potrebu omamnú látku, psychotropnú látku, jed alebo prekurzor. Za spáchanie tohto trestného činu sa páchateľ potresce odňatím slobody až na tri roky.

     	Podľa § 135 ods. 1 Trestného zákona prechovávaním omamnej látky, psychotropnej látky, jedu alebo prekurzora pre vlastnú potrebu sa rozumie mať neoprávnene v držbe po akúkoľvek dobu omamnú látku, psychotropnú látku, jed alebo prekurzor v množstve, ktoré zodpovedá najviac trojnásobku obvykle jednorazovej dávky na použitie, a to pre osobnú spotrebu.

     	Podľa § 10 ods. 1 Trestného zákona je prečin 
a)	trestný čin spáchaný z nedbanlivosti alebo 
b)	úmyselný trestný čin, za ktorý tento zákon v osobitnej časti ustanovuje trest odňatia   slobody s hornou hranicou trestnej sadzby neprevyšujúcou päť rokov.

	Na základe horeuvedeného možno konštatovať, že pri predmetnom prečine, kde horná hranica trestnej sadzby neprevyšuje päť rokov je prípustné podmienečne zastaviť trestné stíhanie.

     	Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

     	Podľa § 216 ods. 2 Trestného poriadku som obvinenému súčasne určila skúšobnú dobu v trvaní 18 mesiacov.

	Podľa § 216 ods. 4 Trestného poriadku som obvinenému uložila obmedzenie spočívajúce v zákaze požívania omamných a psychotropných látok.

	Obvinený XXXXX bol 4x prejednávaný za priestupok na úseku dopravy, ktorý však nesúvisí s prejednávanou trestnou činnosťou. Doposiaľ súdne trestaný nebol. 

     	Obvinený sa k trestnému činu priznal, s podmienečným zastavením trestného stíhania súhlasil, jeho vyhlásenie bolo vykonané slobodne, vážne a zrozumiteľne, škodu nespôsobil a tak vzhľadom na vyššie uvedené skutočnosti, osobu obvineného a s prihliadnutím na jeho doterajší život a na okolnosti prípadu som dospela k záveru, že u obvineného sú splnené podmienky na rozhodnutie o podmienečnom zastavení trestného stíhania a toto rozhodnutie možno považovať za dostačujúce. 

      	Na základe vyššie uvedeného som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka